
	Parlamentul României 

Camera Deputaţilor


COMISIA PENTRU ADMINISTRAŢIE
PUBLICĂ,

          11 februarie 2003

AMENAJAREA TERITORIULUI  ŞI  ECHILIBRU


Nr.26/1124

ECOLOGIC 





                                                 

A V I Z

asupra proiectului de Lege pentru aprobarea Ordonanţei de urgenţă a Guvernului nr.193/2002 privind introducerea sistemelor moderne de plată 



Cu adresa nr.699 din 3 februarie 2003, Comisia pentru administraţie publică, amenajarea teritoriului şi echilibru ecologic a fost sesizată, în vederea dezbaterii şi avizării, cu proiectul de Lege pentru aprobarea Ordonanţei de urgenţă a Guvernului nr.193/2002 privind introducerea sistemelor moderne de plată.


In şedinţa din 11 februarie 2003, Comisia a examinat proiectul de lege sus-menţionat şi a hotărât, cu unanimitate de voturi, avizarea favorabilă a acestuia, cu următoarele amendamente:



1. La art.1 alin.(1) se introduce lit.c) cu următorul cuprins:



„c) 1 noiembrie 2003 cei care desfăşoară activitatea în comună, dacă există solicitări în acest sens.”


Motivare: pentru corelare cu prevederile art.1 alin.(2) lit.c) din Ordonanţa Guvernului nr.24/2002 privind încasarea prin mijloace electronice a impozitelor şi taxelor locale, aprobată cu modificări şi completări prin Legea nr.291/2002.



2. La art.2 alin.(5) va avea următorul cuprins:



„(5) Băncile acceptante prevăzute la alin.(1) vor întreprinde măsurile corespunzătoare pentru asigurarea infrastructurii şi a dotărilor proprii în vederea ordonării plăţilor pe card prin intermediul mijloacelor moderne de plată şi realizarea transferului între contrul de card şi contul beneficiarilor sumelor plătite, până la datele prevăzute la art.1 alin.(1) lit.a), b) şi c)”.





Prin obiectul de reglementare şi conţinutul său proiectul de lege face parte din categoria legilor ordinare.

    PRESEDINTE,



SECRETAR,               


             IOAN OLTEAN     


KOVACS CSABA TIBERIU

Expert parlamentar: 

Stelian Androne

